RESOLUCIÓN SERVIZOS ESENCIAIS CORONA VIRUS
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 17/04/2020)

Dada a situación de crise sanitaria ocasionada polo COVID-19 o Goberno estatal decretou o Estado de Alarma mediante Real Decreto Lei 463/2020 (o cal se ten prorrogado por Real Decreto 476/2020 ata as 0.00 horas do día 12 de abril de 2020). Ademais, con data 29 de marzo de 2020 publicouse no BOE o Real Decreto Lei 10/2020 polo que se regula un permiso retributivo recuperable para as persoas traballadoras por conta allea que non presten servizos esenciais e non poidan desenvolver a súa actividade con normalidade mediante o teletraballo, co fin de reducir a mobilidade da poboación no contexto da loita contra o COVID-19. No ámbito da administración local esta norma é de aplicación directa tanto para o persoal laboral, atendendo o seu artigo 1 como para o persoal funcionario, atendendo á Disposición adicional primeira do mesmo texto legal. Tendo en conta estas novas circunstancias e visto que este novo Real Decreto Lei 10/20 de 29 de marzo comportou para o concello de Tomiño a necesidade de establecer unhas instrucións necesarias para o funcionamento dos servizos públicos que se consideran imprescindibles para reducir a mobilidade, as cales xa se lle comunicaron o 30 de marzo ás persoas que viñan realizando servizos presenciais ou teletraballo ata ese momento, e co obxecto de que todas elas se coñezan e quede constancia por escrito das mesmas. Visto o anterior, en uso das miñas atribucións como alcaldesa: 1º-Establécense como imprescindibles e esenciais os seguintes servizos que se desenvolverán mediante teletraballo ou presencialmente segundo o que se indica a continuación: 2º–Os servizos administrativos municipais presenciais funcionarán a porta pechada, en horario de 9:00 a 14:00 horas.3º–Os empregados públicos dos demais servizos non incluídos na relación de servizos esenciais antes descritos, ou que non poidan desempeñar con normalidade as súas tarefas mediante a modalidade de teletraballo gozarán dun permiso retribuído recuperable de carácter obrigatorio entre o 30 de marzo ata o 9 de abril, ambos inclusive. Este permiso implica que as persoas traballadoras conservarán o dereito á retribución que lles correspondera de estar prestando o servizo de carácter ordinario e recuperarán estas horas de traballo dende o día seguinte ao finalizar o Estado de alarma e ata o 31 de decembro de 2020.4º–Inclúese como anexo I a esta Resolución, a relación máis detallada dos empregados/as públicas que prestará servizos esenciais ou teletraballo e aquelas outras que gozarán de permiso retribuído recuperable de carácter obrigatorio, así como aquelas observacións oportunas 5º–Dar publicidade deste Decreto mediante todos os medios internos e externos dispoñibles, procurando a máxima difusión á cidadanía e respectando o disposto na Lei 3/2018 de 5 de decembro de Protección de Datos Persoais e garantía de dereitos dixitais. Serán prestados de forma presencial segundo vaian xurdindo a necesidade dos seguintes servizos: baleirados de fosas sépticas, desinfeccións de contedores e espazos públicos, xestión de composteiros e avarías de alumeado, fontanería, etc. Os días en que os traballadores públicos non desempeñen estes servizos gozarán dun permiso retribuído recuperable: Os empregados públicos dos seguintes grupos e non incluídos no apartado anterior gozarán de permiso retribuído recuperable na súa totalidade: Documento asinado mediante firma dixital certificada na data que se indica na marxe. A alcaldesa, Sandra González Álvarez